Hispaanlased pidasid oma kultuuri pühaks. Neil oli palju maale. Mõtlesin,  et valin enda jaoks hispaania kultuuri. Selleks pidin ronima kastivirna otsa ja pilte vaatama hakkama. Üks mees otsustas, et kui Eesti suusahüppajad ei pääsenud olümpiale, siis teeb ta ise suusahüppe. Ta sõitis suuskadega kõrgest lumeta kohast keset linna alla, et saagu, mis saab. Ja ta saigi kõvasti põrutada. Ta läks arsti juurde. Arst ütles, et mehe põletik läks edasi pimesoolepõletikuks ja nüüd ta sureb. Pimesoolepõletik ei tekkinud siiski hüppe tagajärjel, vaid alles arsti juures. Olime ühes majas.  Otsustasin, et rohkem ma suusahüppeid ei toeta. Ema pahandas, et Kivisildnik õhutab neid tagant.    Täna lugesin ajalehest kõik koomiksid läbi, kuigi see võttis aega. Koomikseid oli kaks järjestikust lehekülge. Mulle heideti ette, et ma ei saanud aru, et koomiksis tehakse nalja. Olin selle teksti jah otseses tähenduses võtnud. Sellest hoolimata tegi koomiksite lugemine tuju paremaks. Tahtsin lugeda lisaks naljaväljaandest följetone.